Aragonés ayerbense

L**'ayerbense** u **semontanés d'Ayerbe** ye la parla comarcal aragonesa que se charra en Ayerbe y a suya redolada: Agüero, Ardisa, Ayerbe, Biscarrués, Concilio, Erés, Fontellas, Os Anguiles, Linars de Marcuello, Lobarre, Murillo de Galligo, Piedramorrera, Os Corrals, Riglos, Sarsamarcuello, Santolaria, Santa Engracia y Sant Felices. Tiene mas vitalidat en Agüero y Lobarre. A localidat d'Agüero figura en l'ALEANR con a sigla *[[Agüero|Hu 112]]* y a localidat d'Ardisa con a sigla *[[Ardisa|Z 202]]*.

## Denominación
Tradicionalment os habitants d'a redolada d'Ayerbe han denominau a la suya parla u fabla *charrar basto*, y asinas lo documenta l'ALEANR en Agüero. A denominación d' *ayerbense* no ye popular y talment s'haiga orichinato en ambients filolochicos por ciertas obras de Tomás Buesa Oliver, ixemenando-se a conoixencia d'o termin con a Gran Enciclopedia Aragonesa.

## Fonetica
*Encara que no predomina a sonoricación d'a -P-, -T-, -K- latinas, d'alcuerdo con a suya localización meridional, existen bels casos de conservación de xordas intervocalicas: *[[forato]], [[vetiello]], capino*, y mesmo casos que no se troban a ormino en comarcas mas a o norte: *[[allaca]]*, *[[chinipro]]*.
*Encara existen casos de conservación d'a -x- aragonesa, por eixemplo se conserva en *ixe*, *ixa*, *ixos*, *ixas.*
*Se conservan muitos casos d'epentesis antihiaticas sobre tot en formas verbals d'os *[[verbos irregulars con epentesi antihiatica|rematatos en -yer]]* y en *[[verbos irregulars rematatos en -yir|-yir]]*:
***cayer*, *escayer*, *trayer*, *[[sayeta]]*, *tú leyas*, *yo/el seya*, *freyir*/*friyir*, *vusotros creyís*, *reyir*, *vusotros veyís*, *criyer*, *él riye*, *fuyir*, *creyer*, etcetera...

## Morfolochía
*L'articlo definito ye o cheneral en aragonés, *o, os, a*, y se contraye con as preposicions: *d'a, enta la*:
***baixaron ta o patio, enta do vas, pa remate d'as fainas*
*A preposición "de" se fa *i* (cuan a palabra primera remata en vocal): *un vaso'i vino*
*O plural de *bel* ye *bels*, que seguntes as normas graficas de l'Estudio de Filolochía Aragonesa, s'ha d'escribir *bels*.
*En a parella *a ormino* / *a sobén* se diz *a ormino*
*O participio ye o mas común en aragonés: -au, -iu, pero existen bels repuis de participios en -ato, -ito lexicalizatos: *[[cazata]], [[colorito]], [[forato]], [[pixata]], [[escupito]]*.
*Os cherundios se fan dende o tema de perfecto, como *tuviendo*, *quisiendo*, *ficiendo* (pero tamién existe *fiendo*).
*As rematanzas d'a 3a persona d'o plural d'o pasau perfecto son as castellanas -aron, -ieron (*mincharon*, *bebieron*).
*Ye perdiu o morfema aragonés d'a 2a persona de plural, que se fan en -is, como en *feis*, *minchais*.
*O verbo *fer* prene bellas formas castellanas: *tu faces, el face* en cuenta de *tu fas, el fa*, pero a resta de conchugación fa *fer*, *fago*, *femos*, *feis*, *feba*.
*As rematanzas en -t se pronuncian en -r (como en *verdat* (pronunciau *verdar*) u en o caso d'o diminutivo -et), como *mocet* (pronunciau *mocer*).

## Referencias

## Bibliografía
*Tomás Buesa Oliver: *Soluciones antihiáticas en el altoaragonés de Ayerbe*. A.F.A X-XI 1958-1959 http://ifc.dpz.es/recursos/publicaciones/02/85/02buesa.pdf.
*F. Sánchez Pitarch y G. Tomás Faci. *Breve descripcion del aragonés de Agüero*. Archivo de filología aragonesa, ISSN 0210-5624, Vol. 61-62, 2005-2006, pp.&nbsp;185–218.http://ifc.dpz.es/recursos/publicaciones/25/19/8Sanchez-Tomas.pdf
*F. Sánchez Pitarch y G. Tomás Faci. *Replega de tradizión oral agüerana*. Luenga & fablas, ISSN 1137-8382, Lum. 10, 2006, pp.&nbsp;33–61.
*Chesús de Mostolay: *L'aragonés d'a Baxa Galliguera*. Rolde de Estudios Aragoneses (2008)
*F. Sánchez Pitarch. *L'aragonés d'Agüero y a suya contribuzión a o conchunto d'a luenga*: II Congreso de l'Aragonés. Actas. Academia de l'Aragonés. 2009, pp.&nbsp;177–192.